stanford-oval/wikipedia huggingface dataset:
คัลลิสโต
แหล่งข้อมูลอื่น

Callisto Profile at NASA's Solar System Exploration site
Callisto page at The Nine Planets
Callisto page at Views of the Solar System
Callisto Crater Database from the Lunar and Planetary Institute
Images of Callisto at JPL's Planetary Photojournal
Movie of Callisto's rotation from the National Oceanic and Atmospheric Administration
Callisto map with feature names from Planetary Photojournal
Callisto nomenclature and Callisto map with feature names from the USGS planetary nomenclature page
Paul Schenk's 3D images and flyover videos of Callisto and other outer solar system satellites
Google Callisto 3D, interactive map of the moon
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  เยอรมนี  อิสราเอล  สหรัฐ
คานังกา ดู ฌาเปา

| คานังกา ดู ฌาเปา |
| --- | --- |
ประเภท: เทเลโนเบล่า
สร้างโดย: Wilson Aguiar Filho
เขียนโดย: Colmar Diniz Gil Haguenauer Guto Graça Mello Leila Míccolis Rodrigo Cid Sérgio Perricone
กำกับโดย: ชิซึกะ ยามาซากิ
แสดงนำ:  รายการ Cristiane Torloni Raul Gazolla Tônia Carrero Giuseppe Oristanio Elaine Cristina Carlos Alberto Júlia Lemmertz Rosamaria Murtinho Rubens Corrêa Paulo Castelli Cristiana Oliveira Tarcísio Filho Ana Beatriz Nogueira Carlos Eduardo Dolabella Lúcia Alves  
ดนตรีแก่นเรื่องเปิด: "Minha" โดย มิสตี้
ประเทศแหล่งกำเนิด:  บราซิล
ภาษาต้นฉบับ: โปรตุเกส
จำนวนตอน: 208
ออกอากาศ
เครือข่าย: เรจี มานเชเต
ออกอากาศ: 19 กรกฎาคม ค.ศ. 1989 (1989-07-19) – 25 มีนาคม ค.ศ. 1990 (1990-03-25)
คานังกา ดู ฌาเปา (โปรตุเกส: Kananga do Japão) เป็นละครแนวเทเลโนเบล่าของบราซิล สร้างโดย Wilson Aguiar Filho ออกอากาศทางช่องเรจี มานเชเต เมื่อวันที่ 19 กรกฎาคม พ.ศ. 2532 ถึงวันที่ 25 มีนาคม พ.ศ. 2533
นักแสดง

Cristiane Torloni รับบท Dora Tavares
Raul Gazolla รับบท Alex Ferreira
Tônia Carrero รับบท Letícia Lima Viana
Giuseppe Oristanio รับบท Danilo Lima Viana
Elaine Cristina รับบท Lizete L'amour
Carlos Alberto รับบท Francisco Lima Viana (Chico)
Júlia Lemmertz รับบท Sílvia Lima VIana
Rosamaria Murtinho รับบท Joséphine Tavares
Rubens Corrêa รับบท Epílogo Tavares
Paulo Castelli รับบท Henrique Tavares
Cristiana Oliveira รับบท Hannah Franco
Tarcísio Filho รับบท Júlio Tavares
Ana Beatriz Nogueira รับบท Alzira Tavares
Carlos Eduardo Dolabella รับบท Orestes Guimarães
Lúcia Alves รับบท Daisy Guimarães
เซแซ มอตตา รับบท Lulu Kelly
Via Negromonte รับบท Madalena Tavares
แหล่งข้อมูลอื่น

คานังกา ดู ฌาเปา ที่อินเทอร์เน็ตมูวีเดตาเบส
คานังกา ดู ฌาเปา ที่เดอะทีวีดีบี
สัปปุริสธรรม

สัปปุริสธรรม หมายถึง ธรรมของสัตบุรุษ ธรรมที่ทำให้เป็นสัตบุรุษ คุณสมบัติของคนดี ธรรมของผู้ดี  สัปปุริสธรรม มีบรรยายไว้หลายลักษณะ
สัปปุริสธรรม 7

สัปปุริสธรรม 7 ประกอบด้วย
ธัมมัญญุตา เป็นผู้รู้จักเหตุ
อัตถัญญุตา เป็นผู้รู้จักผล
อัตตัญญุตา เป็นผู้รู้จักตน
มัตตัญญุตา เป็นผู้รู้จักประมาณ
กาลัญญุตา เป็นผู้รู้จักกาล
ปริสัญญุตา เป็นผู้รู้จักบริษัท
ปุคคลัญญุตา เป็นผู้รู้จักบุคคล
สัปปุริสธรรม 7 นี้ มีบรรยายอยู่ในสังคีติสูตรในพระไตรปิฎก สังคีติสูตรนี้เป็นพระสูตรที่รวบรวมธรรมะมากมาย เป็นการบรรยายแจกธรรมเป็นหมวด ๆ โดยพระสารีบุตร อาจนับได้ว่า สังคีติสูตรเป็นต้นแบบของการสังคายนาพุทธศาสนาในยุคแรก ๆ
ภิกษุผู้ประกอบด้วยสัปปุริสธรรม 7 ข้อนี้ เป็นผู้ประกอบด้วยสังฆคุณเป็นผู้ควรแก่ของคำนับ คือ เป็นผู้ควรรับของที่เขานำมาถวาย
นอกจากนี้ ยังมีธรรมะอีกหมวดหนึ่งซึ่งคล้ายกัน คือได้มีการบรรยายถึง พระเจ้าจักรพรรดิว่าทรงประกอบด้วยองค์ 5 ประการ ย่อมทรงยังจักรให้เป็นไปโดยธรรม จักรนั้นย่อมเป็นจักรอันมนุษย์ผู้เป็นข้าศึกใด ๆ จะต้านทานมิได้ และแม้พระพุทธเจ้าก็ทรงประกอบด้วยธรรม 5 ประการเหล่านี้ ย่อมทรงยังธรรมจักรชั้นเยี่ยมให้เป็นไปโดยธรรม ธรรมจักรนั้นย่อมเป็นจักรอันสมณะ พราหมณ์ เทวดา มาร
พรหม หรือใคร ๆ ในโลก จะคัดค้านไม่ได้ ธรรม 5 ประการนี้ได้แก่
ธัมมัญญุตา เป็นผู้รู้จักเหตุ
อัตถัญญุตา เป็นผู้รู้จักผล
มัตตัญญุตา เป็นผู้รู้จักประมาณ
กาลัญญุตา เป็นผู้รู้จักกาล
ปริสัญญุตา เป็นผู้รู้จักบริษัท
ธัมมัญญู รู้จักเหตุ

ธัมมัญญุตา เป็นผู้รู้จักธรรม รู้หลัก หรือ รู้จักเหตุ คือ รู้หลักความจริง รู้หลักการ รู้หลักเกณฑ์ รู้กฎแห่งธรรมดา รู้กฎเกณฑ์แห่งเหตุผล และรู้หลักการที่จะทำให้เกิดผล เช่น ภิกษุรู้ว่าหลักธรรมข้อนั้น ๆ คืออะไร มีอะไรบ้าง พระมหากษัตริย์ทรงทราบว่า หลักการปกครองตามราชประเพณีเป็นอย่างไร มีอะไรบ้าง รู้ว่าจะต้องกระทำเหตุอันนี้ ๆ หรือกระทำตามหลักการข้อนี้ ๆ จึงจะให้เกิดผลที่ต้องการอันนั้น ๆ เป็นต้น
ก็ภิกษุเป็นธัมมัญญูอย่างไร 
ภิกษุในธรรมวินัยนี้ ย่อมรู้ธรรม คือ สุตตะ เคยยะ ไวยากรณะ คาถา อุทาน อิติวุตตกะ ชาตกะอัพภูตธรรม เวทัลละ...
อัตถัญญู รู้จักอรรถ

อัตถัญญุตา ความรู้จักอรรถ รู้ความมุ่งหมาย หรือ เป็นผู้รู้จักผล คือ รู้ความหมาย รู้ความมุ่งหมาย รู้ประโยชน์ที่ประสงค์ รู้จักผลที่จะเกิดขึ้นสืบเนื่องจากการกระทำหรือความเป็นไปตามหลัก เช่น รู้ว่าหลักธรรมหรือภาษิตข้อนั้น ๆ มีความหมายว่าอย่างไร หลักนั้น ๆ มีความมุ่งหมายอย่างไร กำหนดไว้หรือพึงปฏิบัติเพื่อประสงค์ประโยชน์อะไร การที่ตนกระทำอยู่มีความมุ่งหมายอย่างไร เมื่อทำไปแล้วจะบังเกิดผลอะไรบ้างดังนี้เป็นต้น
ก็ภิกษุเป็นอัตถัญญูอย่างไร 
ภิกษุในธรรมวินัยนี้ ย่อมรู้จักเนื้อความแห่งภาษิตนั้น ๆ ว่า นี้เป็นเนื้อความแห่งภาษิตนี้ ๆ ...
อัตตัญญู รู้จักตน

อัตตัญญุตา เป็นผู้รู้จักตนคือ รู้ว่า เรานั้น ว่าโดยฐานะ ภาวะ เพศ กำลังความรู้ ความสามารถ ความถนัด และคุณธรรม เป็นต้น บัดนี้ เท่าไร อย่างไร แล้วประพฤติให้เหมาะสม และรู้ที่จะแก้ไขปรับปรุงต่อไป
ก็ภิกษุเป็นอัตตัญญูอย่างไร 
ภิกษุในธรรมวินัยนี้ ย่อมรู้จักตนว่า เราเป็นผู้มีศรัทธา ศีล สุตะ จาคะ ปัญญา ปฏิภาณ...
มัตตัญญู รู้จักประมาณ

มัตตัญญุตา เป็นผู้รู้จักประมาณ คือ ความพอดี เช่น ภิกษุรู้จักประมาณในการรับและบริโภคปัจจัยสี่ คฤหัสถ์รู้จักประมาณในการใช้จ่ายโภคทรัพย์ พระมหากษัตริย์รู้จักประมาณ ในการลงทัณฑอาชญาและในการเก็บภาษี เป็นต้น
ก็ภิกษุเป็นมัตตัญญูอย่างไร 
ภิกษุในธรรมวินัยนี้ รู้จักประมาณในการรับจีวร บิณฑบาต เสนาสนะ และคิลานปัจจัยเภสัชบริขาร...
กาลัญญู รู้จักกาล

กาลัญญุตา เป็นผู้รู้จักกาลคือ รู้กาลเวลาอันเหมาะสม และระยะเวลาที่จะต้องใช้ในการประกอบกิจ กระทำหน้าที่การงาน เช่น ให้ตรงเวลา ให้เป็นเวลา ให้ทันเวลา ให้พอเวลา ให้เหมาะเวลา เป็นต้น
ก็ภิกษุเป็นกาลัญญูอย่างไร 
ภิกษุในธรรมวินัยนี้ ย่อมรู้จักกาลว่า นี้เป็นกาลเรียน นี้เป็นกาลสอบถาม นี้เป็นกาลประกอบความเพียร นี้เป็นกาลหลีกออกเร้น...
ปริสัญญู รู้จักบริษัท

ปริสัญญุตา เป็นผู้รู้จักบริษัท คือ รู้จักชุมชน และรู้จักที่ประชุม รู้กิริยาที่จะประพฤติต่อชุมชนนั้น ๆ ว่า ชุมชนนี้เมื่อเข้าไปหา จะต้องทำกิริยาอย่างนี้ จะต้องพูดอย่างนี้ ชุมชนนี้ควรสงเคราะห์อย่างนี้ เป็นต้น
ก็ภิกษุเป็นปริสัญญูอย่างไร 
ภิกษุในธรรมวินัยนี้ ย่อมรู้จักบริษัทว่า นี้บริษัทกษัตริย์ นี้บริษัทคฤหบดี นี้บริษัทสมณะ ในบริษัทนั้น เราพึงเข้าไปหาอย่างนี้ พึงยืนอย่างนี้ พึงทำอย่างนี้ พึงนั่งอย่างนี้ พึงนิ่งอย่างนี้...
ปุคคลปโรปรัญญู รู้จักเลือกคบคน

ปุคคลัญญุตา หรือ ปุคคลปโรปรัญญุตา เป็นผู้รู้จักบุคคล คือ ความแตกต่างแห่งบุคคลว่า โดยอัธยาศัย ความสามารถ และคุณธรรม เป็นต้น ใคร ๆ ยิ่งหรือหย่อนอย่างไร และรู้ที่จะปฏิบัติต่อบุคคลนั้น ๆ ด้วยดี ว่าควรจะคบหรือไม่ จะใช้จะตำหนิ ยกย่อง และแนะนำสั่งสอนอย่างไร เป็นต้น
ก็ภิกษุเป็นปุคคลปโรปรัญญูอย่างไร

ภิกษุในธรรมวินัยนี้ เป็นผู้รู้จักบุคคลโดยส่วน 2 คือ บุคคล 2 จำพวก คือ 
พวกหนึ่งต้องการเห็นพระอริยะ
พวกหนึ่งไม่ต้องการเห็นพระอริยะ
บุคคลที่ไม่ต้องการเห็นพระอริยะ พึงถูกติเตียนด้วยเหตุนั้น ๆ 
บุคคลที่ต้องการเห็นพระอริยะพึงได้รับความสรรเสริญด้วยเหตุนั้น ๆ 

บุคคลที่ต้องการเห็นพระอริยะก็มี 2 จำพวก คือ 
พวกหนึ่งต้องการจะฟังสัทธรรม 
พวกหนึ่งไม่ต้องการฟังสัทธรรม 
บุคคลที่ไม่ต้องการฟังสัทธรรม พึงถูกติเตียนด้วยเหตุนั้น ๆ 
บุคคลที่ต้องการฟังสัทธรรม พึงได้รับความสรรเสริญด้วยเหตุนั้นๆ

บุคคลที่ต้องการฟังสัทธรรมก็มี 2 จำพวก คือ
พวกหนึ่งตั้งใจฟังธรรม 
พวกหนึ่งไม่ตั้งใจฟังธรรม
บุคคลที่ไม่ตั้งใจฟังธรรม พึงถูกติเตียนด้วยเหตุนั้น ๆ 
บุคคลที่ตั้งใจฟังธรรม พึงได้รับความสรรเสริญด้วยเหตุนั้น ๆ 

บุคคลที่ตั้งใจฟังธรรมก็มี 2 จำพวก คือ 
พวกหนึ่งฟังแล้วทรงจำธรรมไว้
พวกหนึ่งฟังแล้วไม่ทรงจำธรรมไว้
บุคคลที่ฟังแล้วไม่ทรงจำธรรมไว้ พึงถูกติเตียนด้วยเหตุนั้น ๆ
บุคคลที่ฟังแล้วทรงจำธรรมไว้ พึงได้รับความสรรเสริญด้วยเหตุนั้น ๆ

บุคคลที่ฟังแล้วทรงจำธรรมไว้ก็มี 2 จำพวก คือ 
พวกหนึ่งพิจารณาเนื้อความแห่งธรรมที่ทรงจำไว้ 
พวกหนึ่งไม่พิจารณาเนื้อความแห่งธรรม ที่ทรงจำไว้
บุคคลที่ไม่พิจารณาเนื้อความแห่งธรรมที่ทรงจำไว้ พึงถูกติเตียนด้วยเหตุนั้น ๆ
บุคคลที่พิจารณาเนื้อความแห่งธรรมที่ทรงจำไว้ พึงได้รับความสรรเสริญด้วยเหตุนั้น ๆ

บุคคลที่พิจารณาเนื้อความแห่งธรรมที่ทรงจำไว้ก็มี 2 จำพวก คือ
พวกหนึ่งรู้อรรถรู้ธรรมแล้ว ปฏิบัติธรรมสมควรแก่ธรรม
พวกหนึ่งหารู้อรรถรู้ธรรมแล้วปฏิบัติธรรมสมควรแก่ธรรมไม่
บุคคลที่หารู้อรรถรู้ธรรมปฏิบัติธรรมสมควรแก่ธรรมไม่ พึงถูกติเตียนด้วยเหตุนั้น ๆ
บุคคลที่รู้อรรถรู้ธรรมแล้วปฏิบัติธรรมสมควรแก่ธรรม พึงได้รับความสรรเสริญ ด้วยเหตุนั้น ๆ 

บุคคลที่รู้อรรถรู้ธรรมแล้วปฏิบัติธรรมสมควรแก่ธรรม ก็มี 2 จำพวก คือ 
พวกหนึ่งปฏิบัติเพื่อประโยชน์ของตน ไม่ปฏิบัติเพื่อประโยชน์ของผู้อื่น
พวกหนึ่งปฏิบัติทั้งเพื่อประโยชน์ตนและเพื่อประโยชน์ผู้อื่น
บุคคลที่ปฏิบัติเพื่อประโยชน์ตน ไม่ปฏิบัติเพื่อประโยชน์ผู้อื่น พึงถูกติเตียนด้วยเหตุนั้น ๆ
บุคคลที่ปฏิบัติทั้งเพื่อประโยชน์ตนและเพื่อประโยชน์ผู้อื่น พึงได้รับความสรรเสริญด้วยเหตุนั้น ๆ
ผู้ประกอบด้วยสัปปุริสธรรม 7 และ สัปปุริสธรรม 8

ในเสขปฏิปทาสูตรซึ่งบรรยายโดยพระอานนท์ ได้กล่าวถึงคุณสมบัติของผู้ที่ประกอบด้วยสัปปุริสธรรม ไว้ 7 ประการคือ
เป็นผู้มีศรัทธา คือเชื่อความตรัสรู้ของพระตถาคตว่า แม้เพราะเหตุนี้ ๆ พระผู้มีพระภาคพระองค์นั้นเป็นพระอรหันต์ ตรัสรู้เองโดยชอบ ถึงพร้อมด้วยวิชชาและจรณะ เสด็จไปดีแล้ว ทรงรู้แจ้งโลก เป็นสารถีฝึกบุรุษที่ควรฝึก ไม่มีผู้อื่นยิ่งกว่า เป็นศาสดาของเทวดาและมนุษย์ทั้งหลาย เป็นผู้เบิกบานแล้ว เป็นผู้จำแนกพระธรรม
เป็นผู้มีหิริ คือ ละอายกายทุจริต วจีทุจริต มโนทุจริต ละอายต่อการถึงพร้อมแห่งอกุศลธรรมอันลามก
เป็นผู้มีโอตตัปปะ คือ สะดุ้งกลัวกายทุจริต วจีทุจริต มโนทุจริต สะดุ้งกลัวต่อการถึงพร้อมแห่งอกุศลธรรมอันลามก
เป็นพหูสูต ทรงธรรมที่ได้สดับแล้ว สั่งสมธรรมที่ได้สดับแล้ว ธรรมเหล่าใดงามในเบื้องต้น งามในท่ามกลาง งามในที่สุด ประกาศพรหมจรรย์พร้อมทั้งอรรถ พร้อมทั้งพยัญชนะบริสุทธิ์ บริบูรณ์สิ้นเชิง ธรรมทั้งหลายเห็นปานนั้น อันท่านได้สดับมามาก ทรงจำไว้ได้ สั่งสมด้วยวาจา ตามเพ่งด้วยใจ แทงตลอดด้วยดี ด้วยความเห็น
เป็นผู้ปรารภความเพียร เพื่อละอกุศลธรรม เพื่อถึงพร้อมแห่งกุศลธรรม มีความเข้มแข็ง มีความบากบั่นมั่นคง ไม่ทอดธุระในกุศลธรรมทั้งหลาย
เป็นผู้มีสติ คือ ประกอบด้วยสติและปัญญาเครื่องรักษาตนอย่างยิ่ง ระลึกได้ตามระลึกได้ แม้ซึ่งกิจการที่ทำไว้แล้วนาน แม้ซึ่งถ้อยคำที่พูดไว้แล้วนาน
เป็นผู้มีปัญญา คือ ประกอบด้วยปัญญา อันเห็นความเกิดและความดับ อันเป็นอริยะ ชำแรกกิเลสให้ถึงความสิ้นทุกข์โดยชอบ
คุณสมบัติของผู้ที่ประกอบด้วยสัปปุริสธรรม 7 ประการ นี้ เรียกว่า สัทธัมมสมันนาคโต บางทีก็เรียก สัปปุริสธรรม 7 และในจูฬปุณณมสูตร ซึ่งพระพุทธองค์ตรัสบรรยาย ความแตกต่างระหว่าง สัตบุรุษและอสัตบุรุษ ทรงแสดงถึง สักษณะของผู้ประกอบด้วย ธรรมของสัตบุรุษ 8 ประการ (ในพจนานุกรมพุทธศาสน์ ฉบับประมวลธรรม เรียกธรรมของสัตบุรุษ 8 ประการ นี้ว่า สัปปุริสธรรม 8) ได้แก่
เป็นผู้ประกอบด้วยธรรมของสัตบุรุษ คือ เป็นผู้มีศรัทธา มีหิริ มีโอตตัปปะ มีสุตะมาก มีความเพียรปรารภแล้ว มีสติตั้งมั่น มีปัญญา (คือ สัทธัมมสมันนาคโต ดังกล่าวไปแล้ว นั่นเอง)
เป็นผู้ภักดีต่อสัตบุรุษ คือ มีสมณพราหมณ์ชนิดที่มีศรัทธา มีหิริ มีโอตตัปปะ มีสุตะมากมีความเพียรปรารภแล้ว มีสติตั้งมั่น มีปัญญา เป็นมิตร เป็นสหาย
เป็นผู้มีความคิดอย่างสัตบุรุษ คือ ย่อมไม่คิดเบียดเบียนตนเอง ไม่คิดเบียดเบียนผู้อื่น ไม่คิดเบียดเบียนทั้งตนเองและผู้อื่นทั้งสองฝ่าย
เป็นผู้มีความรู้อย่างสัตบุรุษ คือ ย่อมไม่รู้เพื่อเบียดเบียนตนเอง ไม่รู้เพื่อเบียดเบียนผู้อื่น ไม่รู้เพื่อเบียดเบียนทั้งตนเองและผู้อื่นทั้งสองฝ่าย
เป็นผู้มีถ้อยคำอย่างสัตบุรุษ คือ เป็นผู้งดเว้นจากการพูดเท็จ งดเว้นจากคำพูดส่อเสียด งดเว้นจากคำหยาบ งดเว้นจากการเจรจาเพ้อเจ้อ
เป็นผู้มีการงานอย่างสัตบุรุษ คือ เป็นผู้งดเว้นจากปาณาติบาต งดเว้นจากอทินนาทาน งดเว้นจากกาเมสุมิจฉาจาร
เป็นผู้มีความเห็นอย่างสัตบุรุษ คือ เป็นผู้มีความเห็นอย่างนี้ว่า ทานที่ให้แล้ว มีผล ยัญที่บูชาแล้ว มีผล สังเวยที่บวงสรวงแล้ว มีผล ผลวิบากของกรรมที่ทำดีทำชั่ว มีอยู่โลกนี้มี โลกหน้ามี มารดามี บิดามี สัตว์ที่เป็นอุปปาติกะมี สมณพราหมณ์ทั้งหลาย ผู้ดำเนินชอบ ปฏิบัติชอบ ซึ่งประกาศโลกนี้โลกหน้า ให้แจ่มแจ้งเพราะรู้ยิ่งด้วยตนเอง ในโลกมีอยู่
ย่อมให้ทานอย่างสัตบุรุษ คือ ย่อมให้ทานโดยเคารพ ทำความอ่อนน้อมให้ทาน ให้ทานอย่างบริสุทธิ์ เป็นผู้มีความเห็นว่ามีผล จึงให้ทาน
แหล่งข้อมูลอื่น

สัปปุริสธรรม ๗
สัปปุริสธรรม ๗ (บรรยายโดยพระอานนท์)
ดูเพิ่ม

สัตบุรุษ
สัปปุริสทาน
คณะรักกางเขน

| --- | --- |
ก่อตั้ง: ค.ศ. 1803 (ฟื้นฟูจากคณะรักกางเขนแห่งสยาม)
ประเภท: คณะนักบวชคาทอลิก
สํานักงานใหญ่: ศูนย์กลางคณะรักกางเขน แห่ง จันทบุรี   เลขที่ 108 หมู่ 5 ตำบลจันทนิมิต อำเภอเมือง จังหวัดจันทบุรี
มหาธิการิณี: คุณแม่เทเราซา อุบล ผังรักษ์ 
เว็บไซต์: http://www.lcc-th.com/000.html
คณะรักกางเขน (ฝรั่งเศส: Amantes de la Croix; อังกฤษ: Lovers of the Holy Cross) เป็นกลุ่มคณะนักบวชคาทอลิกหญิงประจำมุขมณฑล ก่อตั้งโดยมุขนายกปีแยร์ ล็องแบร์ เดอ ลา ม็อต เมื่อมาปฏิบัติหน้าที่มิชชันนารีในภูมิภาคเอเชียตะวันออกเฉียงใต้ในปี ค.ศ. 1670
คณะรักกางเขนที่เก่าแก่ที่สุดในประเทศไทยและยังมีสมาชิกอยู่คือคณะรักกางเขน แห่ง จันทบุรี ปัจจุบันมีคุณแม่เทเรซา อุบล ผังรักษ์ เป็นมหาธิการิณี
ประวัติ > ก่อตั้ง

สมเด็จพระสันตะปาปาอเล็กซานเดอร์ที่ 7 ให้สมณะกระทรวงการเผยแพร่ความเชื่อส่งมิชชันนารีคณะมิสซังต่างประเทศแห่งกรุงปารีส ซึ่งประกอบด้วยมุขนายกชาวฝรั่งเศส 3 องค์และบาทหลวงผู้ติดตามอีกจำนวนหนึ่งไปทำการประกาศข่าวดีและตั้งสำนักมิสซังคาทอลิกต่าง ๆ ในภูมิภาคตะวันออกไกล โดยหนึ่งนั้นคือมุขนายกปีแยร์ ล็องแบร์ เดอ ลา ม็อต ซึ่งได้รับแต่งตั้งให้เป็นผู้แทนพระสันตะปาปาประจำมิสซังโคชินไชนา
มุขนายกปีแยร์ ล็องแบร์ เดอ ลา ม็อต เดินทางมาถึงกรุงศรีอยุธยาเมื่อวันที่  22 สิงหาคม ปี ค.ศ. 1662 ที่หมู่บ้านโปรตุเกส เพื่อรอเวลาเดินทางไปสู่ประเทศจีนและเวียดนามตามที่ท่านได้รับมอบหมายมาในระหว่างที่พำนักรออยู่ที่อยุธยา ท่านได้รับการดลใจให้ตั้งกลุ่มผู้รักไม้กางเขนทั้งมวลคือ รักกางเขนชาย สตรีรักกางเขน และฆารวาสรักไม้กางเขน เพื่อรวมงานเผยแผ่ศาสนากับท่าน  จนกระทั่งปี ค.ศ. 1670 มุขนายกล็องแบร์จึงเดินทางถึงตังเกี๋ยหรือทางภาคเหนือของทางเวียดนาม และบวชกลุ่มสตรีคาทอลิกราว 30 คนตั้งเป็น "คณะรักกางเขนแห่งตังเกี๋ย" ขึ้นเป็นคณะรักกางเขนคณะแรก จากนั้นในปี ค.ศ. 1671 จึงตั้ง "คณะรักกางเขนแห่งโคชินจีน" ต่อมาท่านกลับมาพำนักที่สยามและรวมกลุ่มสตรีได้ 5 คนบวชเป็นภคินี "คณะรักกางเขนแห่งสยาม" ขึ้นเมื่อวันที่ 7 กันยายน ค.ศ. 1672
วันที่ 2 มกราคม ค.ศ. 1679 สมเด็จพระสันตะปาปาอินโนเซนต์ที่ 11 ทรงประกาศรับรองสถานะของคณะรักกางเขนทุกคณะที่มุขนายกหรืออุปมุขนายกได้ตั้งขึ้นในทวีปเอเชีย แม้มุขนายกล็องแบร์จะถึงแก่กรรมลงในเดือนมิถุนายนปีเดียวกัน  แต่บาทหลวงคณะมิสซังต่างประเทศแห่งกรุงปารีสยังคงสืบสานเจตนารมณ์ของท่านโดยการตั้งอารามนักบวชหญิงคณะรักกางเขนขึ้นตามที่ต่าง ๆ จนกระทั่งในปี ค.ศ. 2011 มีคณะรักกางเขนอยู่ถึง 24 คณะในประเทศเวียดนาม 3 คณะในประเทศไทย และ 1 คณะในประเทศลาว
ประวัติ > จันทบุรี

เมื่อกรุงศรีอยุธยาทำสงครามกับพม่าและเสียกรุงครั้งที่สอง ซึ่งมีบันทึกอยู่ในพงศาวดารไทยว่า บรรดาภคิณีรักกางเขนที่อยุธยาได้หนีภัยสงครามในการเดินทัพของสมเด็จพระเจ้าตากสินมหาราช ไปเมืองจันทบุรี ระหว่างเดินทางภคิณีรักกางเขนได้ช่วยพยาบาลทหารและชาวบ้าน รวมทั้งเด็ก ๆ ที่เจ็บป่วย และได้ช่วยดูแลพยาบาลกรมพระเทพามาตย์ หรือพระราชชนนีในสมเด็จพระเจ้ากรุงธนบุรี ให้ทุเลาจากความป่วยไข้ได้ ในขณะที่แพทย์หลวงไม่สามารถรักษาได้ เมื่อสมเด็จพระเจ้ากรุงธนบุรีทรงทราบ ก็ได้เรียกภคิณีเข้าเฝ้าและพระราชทานหมากพลูให้เป็นรางวัล และคณะภคิณีรักกางเขนก็ได้เริ่มลงหลักปักฐาน ณ จันทบุรีนับแต่นั้นเป็นต้นมา
บันทึกพงศาวดารไทยอีกฉบับกล่าวว่า บ้านเมืองรวมทั้งวัดวาอารามและโรงเรียนถูกเผาไปด้วย ในขณะที่บ้านเมืองกำลังระส่ำระส่ายนั้น มีแต่อารามภคิณีคณะรักไม้กางเขนที่จันทบุรีเท่านั้นที่ดำรงอยู่ ซึ่งตรงกับรัชสมัยของพระบาทสมเด็จพระพุทธยอดฟ้าจุฬาโลกมหาราช รัชกาลที่ 1
ปัจจุบันคณะรักกางเขนแห่งจันทบุรี มีศูนย์กลางคณะรักกางเขน แห่ง จันทบุรี อยู่ที่จังหวัดจันทบุรี พื้นที่ติดกับอาสนวิหารพระนางมารีอาปฏิสนธินิรมล โดยมีอารามบ้านแม่ชื่อ อารามแม่พระฟาติมา มีสมาชิกภคิณีในคณะอยู่ทั้งหมด 124 ท่าน โดยมีคุณแม่เทเราซา อุบล ผังรักษ์ เป็นมหาธิการิณีประจำคณะรักกางเขน แห่ง จัทบุรี แห่งนี้
ในประเทศไทยและลาว

คณะรักกางเขนในประเทศไทยมีอยู่ 3 คณะ ได้แก่
คณะรักกางเขน แห่ง จันทบุรี  ตั้งอยู่ในเขตมิสซังจันทบุรี
คณะภคินีรักกางเขนแห่งอุบลราชธานี ตั้งอยู่ในเขตมิสซังอุบลราชธานี
คณะภคินีรักกางเขนแห่งท่าแร่ ตั้งอยู่ในเขตมิสซังท่าแร่-หนองแสง
ในประเทศลาวมี 1 คณะ คือ คณะรักกางเขนแห่งเชียงหวาง ทั้งได้รวมกันเป็นสหพันธ์คณะภคินีรักกางเขน แห่ง ประเทศไทยและลาว
บรรณานุกรม

ซิสเตอร์วรนุช, ประนอมมิตร (2019). วรสารคณะรักกางเขน แห่ง จันทบุรี. จันทบุรี, ประเทศไทย: ม.ป.ท. {{cite book}}: |ref=harv ไม่ถูกต้อง (help)หน้า1
ซิสเตอร์วรนุช, ประนอมมิตร (2019). วรสารคณะรักกางเขน แห่ง จันทบุรี. จันทบุรี, ประเทศไทย: ม.ป.ท. {{cite book}}: |ref=harv ไม่ถูกต้อง (help)หน้า2
คู่มือการปกครองบาซิลิคอนโดรอน
ดูเพิ่ม

ประวัติศาสตร์อังกฤษ
จักรพรรดิคอนสแตนตินที่ 3 แห่งจักรวรรดิไบแซนไทน์

| คอนสแตนตินที่ 3 แห่งไบแซนไทน์ |
| --- | --- |
รูปบนเหรียญของจักรพรรดิคอนสแตนตินที่ 3 กับพระราชบิดาและพระอนุชา
ประสูติ: 3 พฤษภาคม ค.ศ. 612 กรุงคอนสแตนติโนเปิล
สวรรคต: 20 เมษายน หรือ 24/26 พฤษภาคม ค.ศ. 641 กรุงคอนสแตนติโนเปิล
พระราชบิดา: จักรพรรดิเฮราคลิอัส
พระราชมารดา: จักรพรรดินียูโดเคีย
จักรพรรดิคอนสแตนตินที่ 3 แห่งไบแซนไทน์ หรือ เฮราคลิอัส โนวัส คอนสแตนตินัส (อังกฤษ: Constantine III (Byzantine emperor); ชื่อเต็ม: Heraclius Novus Constantinus; กรีก: Ηράκλειος (νέος) Κωνσταντίνος) (3 พฤษภาคม ค.ศ. 612 – 20 เมษายน หรือ 24/26 พฤษภาคม ค.ศ. 641) คอนสแตนตินที่ 3 ทรงเป็นจักรพรรดิแห่งจักรวรรดิไบแซนไทน์ ของราชวงศ์เฮราเคลียน ผู้ทรงครองราชย์เพียงสี่เดือนตั้งแต่เดือน กุมภาพันธ์ ค.ศ. 641 จนเสด็จสวรรคต คอนสแตนตินเป็นพระราชโอรสองค์โตในจักรพรรดิเฮราคลิอัสและพระอัครมเหสีองค์แรกจักรพรรดินียูโดเคีย
ข้อมูลเพิ่มเติม

จักรวรรดิไบแซนไทน์
ครีต

| --- | --- |
ภาพถ่ายของครีตจากดาวเทียม
ที่ตั้งของครีตในประเทศกรีซ
ภูมิศาสตร์
ที่ตั้ง: เมดิเตอร์เรเนียนตะวันออก
พิกัด: 35°12.6′N 24°54.6′E﻿ / ﻿35.2100°N 24.9100°E﻿ / 35.2100; 24.9100
พื้นที่: 8,450 ตารางกิโลเมตร (3,260 ตารางไมล์)
อันดับพื้นที่: 88
ระดับสูงสุด: 2,456 ม. (8058 ฟุต)
จุดสูงสุด: ภูเขาไอดา (ไซโลริติส)
การปกครอง
 กรีซ
แคว้น: ครีต
เมืองหลวง: ฮีราคลีออน
เมืองใหญ่สุด: ฮีราคลีออน (ประชากร 144,442 คน)
ประชากรศาสตร์
ประชากร: 624,408 (2021)
อันดับประชากร: 73
ความหนาแน่น: 74.9/กม.2 (194/ตารางไมล์)
ข้อมูลอื่น ๆ
เขตเวลา: GMT +2
ISO code: GR-M
เอชดีไอ (2019) 0.879 สูงมาก · อันดับ 3
ครีต (อังกฤษ: Crete) หรือ ครีตี (กรีก: Κρήτη: Krētē, Kriti) เป็นเกาะที่ใหญ่ที่สุดในหมู่เกาะกรีกและเป็นเกาะที่ใหญ่เป็นลำดับห้าในบรรดาเกาะในทะเลเมดิเตอร์เรเนียน ที่มีเนื้อที่ 8,336 ตารางกิโลเมตร
ครีตเป็นศูนย์กลางของอารยธรรมมิโนอัน (Minoan civilization) ที่เป็นอารยธรรมที่เก่าแก่ที่สุดในบรรดาอารยธรรมกรีกที่รุ่งเรืองระหว่างราว 2600 ถึง 1400 ปีก่อนคริสต์ศักราช
ในปัจจุบันครีตเป็นหนึ่งในสิบสามเขตการปกครองของกรีซ (Peripheries of Greece) และมีความสำคัญทางเศรษฐกิจและวัฒนธรรมต่อกรีซ เดิมเกาะครีตรู้จักกันในชื่อภาษาอิตาลีว่า “คันเดีย” (Candia) จากชื่อเมืองหลวงในยุคกลางฮีราคลีออน (Heraklion) “Chandax” (ภาษากรีก: Χάνδαξ หรือ Χάνδακας, "คู", ตุรกี: Kandiye) ในภาษาละตินเรียกว่า “เครตา” (Creta) และในภาษาตุรกีเรียกว่า “กิริต” (Girit)
ที่ตั้งของครีตมีความสำคัญทางประวัติศาสตร์ที่ในปัจจุบันเป็นสถานที่ที่เป็นที่นิยมของนักท่องเที่ยว ครีตเป็นที่ตั้งของ สถานที่สำคัญของอารยธรรมมิโนอันที่รวมทั้งคนอสซอส และ ไฟทอส (Phaistos), กอร์ทิส (Gortys), เมืองท่าคาเนีย (Chania) ของเวนิส, ปราสาทเวนิสที่เรธิมโน (Rethymno) และ ซอกเขาซามาเรีย (Samaria Gorge)
ในช่วงสงครามโลกครั้งที่สองเกาะครีตเป็นฐานทัพเรือของอิตาลี
แคว้นครีต

ครีต (กรีก: Περιφέρεια Κρήτης, Periféria Krítis, [periˈferia ˈkritis]) เป็นหนึ่งในสิบสามแคว้นของกรีซซึ่งก่อตั้งขึ้นหลังการปฏิรูปการปกครองในปี 1987
| แคว้นครีต Περιφέρεια Κρήτης |
| --- | --- |
แคว้น
ที่ตั้งของแคว้นครีตในประเทศกรีซ
พิกัด:  35°13′N 24°55′E﻿ / ﻿35.21°N 24.91°E﻿ / 35.21; 24.91
ประเทศ:  กรีซ
ก่อตั้ง: 1912
เมืองหลัก: ฮีราคลีออน
หน่วยภูมิภาค:  รายการ ชาเนีย ฮีราคลีออน เรธิมโน ลาสิธี 
การปกครอง
 • ผู้ว่าการแคว้น: สตาวโรส อาร์นาอูตาจิส (PASOK)
พื้นที่
 • ทั้งหมด: 8,335.88 ตร.กม. (3,218.50 ตร.ไมล์)
ประชากร (2021)
 • ทั้งหมด: 624,408 คน
 • ความหนาแน่น: 75 คน/ตร.กม. (190 คน/ตร.ไมล์)
เขตเวลา: UTC+2 (เวลายุโรปตะวันออก)
 • ฤดูร้อน  (เวลาออมแสง): UTC+3 (เวลาออมแสงยุโรปตะวันออก)
รหัส ISO 3166: GR-M
เว็บไซต์: www.crete.gov.gr
ดูเพิ่ม

ประเทศกรีซ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ครีต
| ด ค กแคว้นของประเทศกรีซ |
| --- | --- | --- |
|  กรีซกลาง  กรีซตะวันตก  ครีต  เทสซาลี  เพโลพอนนีส  มาซิโดเนียกลาง  มาซิโดเนียตะวันตก  มาซิโดเนียตะวันออกและเทรซ  หมู่เกาะไอโอเนียน  อิไพรัส  อีเจียนใต้  อีเจียนเหนือ  แอตติกา  แอทอส (เขตปกครองอิสระในมาซิโดเนีย)  |  กรีซกลาง  กรีซตะวันตก  ครีต  เทสซาลี  เพโลพอนนีส  มาซิโดเนียกลาง  มาซิโดเนียตะวันตก  มาซิโดเนียตะวันออกและเทรซ  หมู่เกาะไอโอเนียน  อิไพรัส  อีเจียนใต้  อีเจียนเหนือ  แอตติกา  แอทอส (เขตปกครองอิสระในมาซิโดเนีย)  | Flag of Greece |
 หน่วยการบริหาร แคว้น จังหวัด ภูมิภาค เมือง เมืองโบราณ 
| ด ค กภูมิภาคในประเทศกรีซ |
| --- | --- | --- |
|  เธรซ  มาซิโดเนีย  เธสซาลี  ภูมิภาคเอพิรัส  เซนทรัลกรีซ  อัตติคา  เพโลพอนนีส  หมู่เกาะอีเจียน  หมู่เกาะไอโอเนียน  ครีต  |  เธรซ  มาซิโดเนีย  เธสซาลี  ภูมิภาคเอพิรัส  เซนทรัลกรีซ  อัตติคา  เพโลพอนนีส  หมู่เกาะอีเจียน  หมู่เกาะไอโอเนียน  ครีต  | ธงชาติกรีซ |
 หน่วยการบริหาร แคว้น จังหวัด ภูมิภาค เมือง เมืองโบราณ
กุปเดอลาลีก

| --- | --- |

ก่อตั้ง: ค.ศ. 1994
ยกเลิก: ค.ศ. 2020
จำนวนทีม: 42
ผ่านเข้าไปเล่นใน: ยูฟ่ายูโรปาลีก
ทีมชนะเลิศล่าสุด: ปารีแซ็ง-แฌร์แม็ง (9 สมัย)
ทีมที่ประสบความสำเร็จที่สุด: ปารีแซ็ง-แฌร์แม็ง (9 สมัย)
ผู้แพร่ภาพโทรทัศน์: ฟร็องส์เดอ, ฟร็องส์ทรัว, ฟร็องส์กัทร์ (ฟร็องส์เตเลวีซียง) กานาลปลุส
 กุปเดอลาลีก ฤดูกาล 2019–20
กุปเดอลาลีก (ฝรั่งเศส: Coupe de la Ligue) เป็นการแข่งขันชิงถ้วยแบบแพ้คัดออกในฟุตบอลฝรั่งเศส จัดโดยสันนิบาตฟุตบอลอาชีพ การแข่งขันเริ่มมีขึ้นในปี ค.ศ. 1994 และเปิดรับเฉพาะสโมสรอาชีพในฝรั่งเศสที่เล่นในดิวิชันสูงสุดสามดิวิชันของประเทศเท่านั้น (ต่างจากกุปเดอฟร็องส์) แต่ปัจจุบันมีสโมสรอาชีพสี่สโมสรที่เล่นในช็องปียอนานาซียอนาล
การแข่งขันนัดชิงชนะเลิศ (ค.ศ. 1963–1994) > กุปเดอลาลีก (ค.ศ. 1963–1965)

| ปี | ชนะเลิศ | ผลคะแนน | รองชนะเลิศ | สนาม | จำนวนผู้ชม |
| --- | --- | --- | --- | --- | --- |
| 1964 | สทราซบูร์ | 2 !2–0 | รูอ็อง | สตาดเดอลาแมโน | 7,494 |
| 1965 | น็องต์ | 4 !4–1 | ตูลงวาร์ | ปาร์กเดแพร็งส์ | 4,249 |
การแข่งขันนัดชิงชนะเลิศ (ค.ศ. 1963–1994) > กุปเดเต/กุปเดอลาลีก (ค.ศ. 1982–1994)

| ปี | ชนะเลิศ | ผลคะแนน | รองชนะเลิศ | สนาม | จำนวนผู้ชม |
| --- | --- | --- | --- | --- | --- |
| 1982 | ลาวาล | 3 !3–1 | น็องซี | สตาดเดอปารี | 1,041 |
| 1984 | ลาวาล | 3 !3–1 | มอนาโก | สนามกีฬาโอกุสต์ เดอโลน | 5,000 |
| 1986 | แม็ส | 2 !2–1 | กาน | สนามกีฬาปีแยร์ เดอ กูแบร์แต็ง | 7,000 |
| 1991 | แร็งส์ | 0 !  *0–0 * | นียอร์ | สนามกีฬาเรอเน กายาร์ | 1,724 |
| 1992 | มงเปอลีเย | 3 !3–1 | อ็องเฌ | สนามกีฬาฌ็อง บวง | 4,882 |
| 1994 | ล็องส์ | 3 !3–2 | มงเปอลีเย | สนามกีฬาเฟลิกซ์ บอลาร์ต | 6,000 |
การแข่งขันนัดชิงชนะเลิศ (ค.ศ. 1994–2020)

| ปี | ชนะเลิศ | ผลคะแนน | รองชนะเลิศ | สนาม | จำนวนผู้ชม |
| --- | --- | --- | --- | --- | --- |
| 1995 | ปารีแซ็ง-แฌร์แม็ง | 2 !2–0 | บัสตียา | ปาร์กเดแพร็งส์ | 24,663 |
| 1996 | แม็ส | 0 !  *0–0 * | ลียง | ปาร์กเดแพร็งส์ | 45,368 |
| 1997 | สทราซบูร์ | 0 !  *0–0 * | บอร์โด | ปาร์กเดแพร็งส์ | 39,878 |
| 1998 | ปารีแซ็ง-แฌร์แม็ง | 2 !  *2–2 * | บอร์โด | สตาดเดอฟร็องส์ | 77,700 |
| 1999 | ล็องส์ | 1 !1–0 | แม็ส | สตาดเดอฟร็องส์ | 78,180 |
| 2000 | เกอญง | 2 !2–0 | ปารีแซ็ง-แฌร์แม็ง | สตาดเดอฟร็องส์ | 75,400 |
| 2001 | ลียง | 2 !  †2–1 † | มอนาโก | สตาดเดอฟร็องส์ | 78,000 |
| 2002 | บอร์โด | 3 !3–0 | ลอรีย็อง | สตาดเดอฟร็องส์ | 75,923 |
| 2003 | มอนาโก | 4 !4–1 | ซอโช-มงเบลียาร์ | สตาดเดอฟร็องส์ | 75,379 |
| 2004 | ซอโช-มงเบลียาร์ | 1 !  *1–1 * | น็องต์ | สตาดเดอฟร็องส์ | 78,409 |
| 2005 | สทราซบูร์ | 2 !2–1 | ก็อง | สตาดเดอฟร็องส์ | 78,732 |
| 2006 | น็องซี | 2 !2–1 | นิส | สตาดเดอฟร็องส์ | 76,830 |
| 2007 | บอร์โด | 1 !1–0 | ลียง | สตาดเดอฟร็องส์ | 79,072 |
| 2008 | ปารีแซ็ง-แฌร์แม็ง | 1 !2–1 | ล็องส์ | สตาดเดอฟร็องส์ | 78,741 |
| 2009 | บอร์โด | 1 !4–0 | วาน | สตาดเดอฟร็องส์ | 75,822 |
| 2010 | มาร์แซย์ | 1 !3–1 | บอร์โด | สตาดเดอฟร็องส์ | 72,749 |
| 2011 | มาร์แซย์ | 1 !1–0 | มงเปอลีเย | สตาดเดอฟร็องส์ | 78,511 |
| 2012 | มาร์แซย์ | 2 !  †1–0 † | ลียง | สตาดเดอฟร็องส์ | 78,877 |
| 2013 | แซ็งเตเตียน | 1 !1–0 | แรน | สตาดเดอฟร็องส์ | 79,087 |
| 2014 | ปารีแซ็ง-แฌร์แม็ง | 1 !2–1 | ลียง | สตาดเดอฟร็องส์ | 78,489 |
| 2015 | ปารีแซ็ง-แฌร์แม็ง | 1 !4–0 | บัสตียา | สตาดเดอฟร็องส์ | 72,000 |
| 2016 | ปารีแซ็ง-แฌร์แม็ง | 1 !2–1 | ลีล | สตาดเดอฟร็องส์ | 68,640 |
| 2017 | ปารีแซ็ง-แฌร์แม็ง | 1 !4–1 | มอนาโก | ปาร์กอแล็งปิกลียอแน | 57,841 |
| 2018 | ปารีแซ็ง-แฌร์แม็ง | 1 !3–0 | มอนาโก | นูโวสตาดเดอบอร์โด | 41,248 |
| 2019 | สทราซบูร์ | 1 !  *0–0 * | แก็งก็อง | สนามกีฬาปีแยร์ โมรัว | 49,161 |
| 2020 | ปารีแซ็ง-แฌร์แม็ง | 1 !  *0–0 * | ลียง | สตาดเดอฟร็องส์ | 3,500 |
| --- | --- |
†: การแข่งขันชนะในช่วงหลังต่อเวลาพิเศษ
*: การแข่งขันชนะในช่วงการดวลลูกโทษ